
PROIECT DE REZOLUȚIE LEGISLATIVĂ A PARLAMENTULUI EUROPEAN

referitoare la propunerea de regulament al Parlamentului European și al Consiliului de instituire a unui plan multianual pentru stocurile de somon de Marea Baltică și pentru pescuitul care le exploatează

(COM(2011)0470 – C7‑0220/2011 – 2011/0206(COD))
(Procedura legislativă ordinară: prima lectură)

Parlamentul European,
–
având în vedere propunerea Comisiei prezentată Parlamentului și Consiliului (COM(2011)0470),

–
având în vedere articolul 294 alineatul (2) și articolul 43 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C7–0220/2011),

–
având în vedere articolul 294 alineatul (3) din Tratatul privind funcționarea Uniunii Europene,

–
având în vedere avizul Comitetului Economic și Social European din 18 ianuarie 2012
,

–
având în vedere articolul 55 din Regulamentul său de procedură,

–
având în vedere raportul Comisiei pentru pescuit și avizul Comisiei pentru mediu, sănătate publică și siguranță alimentară (A7-0000/2012),

1.
adoptă poziția în primă lectură prezentată în continuare;

2.
solicită Comisiei să îl sesizeze din nou în cazul în care intenționează să modifice în mod substanțial propunerea sau să o înlocuiască cu un alt text; 

3.
încredințează Președintelui sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul

<NumAm>1</NumAm>
<DocAmend>Propunere de regulament</DocAmend>
<Article>Considerentul 6</Article>
	

	Textul propus de Comisie
	Amendamentul

	(6) Planul de punere în aplicare convenit în cadrul Summitului mondial privind dezvoltarea durabilă de la Johannesburg din 2002 prevede că toate stocurile comerciale ar trebui să fie readuse la niveluri care să permită obținerea randamentului maxim durabil până în 2015. ICES consideră că, în ceea ce privește stocurile de somon de Marea Baltică din râuri, acest nivel corespunde unui nivel de producție de puiet de somon cuprins între 60 % și 75 % din capacitatea de producție potențială de puiet pentru diferite râuri cu somon sălbatic. Astfel de recomandări științifice ar trebui să constituie baza pentru stabilirea obiectivelor generale și specifice ale planului multianual.
	(6) Planul de punere în aplicare convenit în cadrul Summitului mondial privind dezvoltarea durabilă de la Johannesburg din 2002 prevede că toate stocurile comerciale ar trebui să fie readuse la niveluri care să permită obținerea randamentului maxim durabil până în 2015. Helcom consideră că, în ceea ce privește stocurile de somon de Marea Baltică din râuri, acest nivel corespunde unui nivel de producție de puiet de somon cuprins între 80 % din capacitatea de producție potențială de puiet pentru diferite râuri cu somon sălbatic. Astfel de recomandări științifice ar trebui să constituie baza pentru stabilirea obiectivelor generale și specifice ale planului multianual.


Or. <Original>{PL}pl</Original>
</Amend>
<Amend>Amendamentul

<NumAm>2</NumAm>
<DocAmend>Propunere de regulament</DocAmend>
<Article>Considerentul 12</Article>
	

	Textul propus de Comisie
	Amendamentul

	(12) Conform avizelor științifice, procedeele de îmbogățire a stocurilor pot avea implicații semnificative asupra diversității genetice a stocurilor de somon de Marea Baltică. Astfel, există riscul ca numărul mare de pești de crescătorie răspândiți anual în Marea Baltică să afecteze integritatea genetică a somonului sălbatic, așadar este necesar ca procedeul să fie treptat eliminat. Așadar, în planul multianual ar trebui stabilite anumite condiții în acest sens. 
	(12) Conform avizelor științifice, procedeele de îmbogățire a stocurilor pot avea implicații semnificative asupra diversității genetice a stocurilor de somon de Marea Baltică. Astfel, există riscul ca numărul mare de pești de crescătorie răspândiți anual în Marea Baltică să afecteze integritatea genetică a somonului sălbatic, așadar este necesar ca procedeul să fie mai bine controlat. Așadar, în planul multianual ar trebui stabilite anumite condiții în acest sens. 


Or. <Original>{PL}pl</Original>
</Amend>
<Amend>Amendamentul

<NumAm>3</NumAm>
<DocAmend>Propunere de regulament</DocAmend>
<Article>Considerentul 14</Article>
	

	Textul propus de Comisie
	Amendamentul

	(14) Cu toate acestea, având în vedere faptul că răspândirea somonului în ape poate fi în prezent o practică obligatorie în anumite state membre și pentru a oferi statelor membre timpul necesar pentru a se adapta la aceste cerințe, răspândirea somonului altfel decât prin îmbogățirea stocurilor și prin repopulare directă ar trebui să fie în continuare autorizată pentru o perioadă de tranziție de șapte ani de la data intrării în vigoare a prezentului regulament.
	(14) Răspândirea somonului altfel decât prin îmbogățirea stocurilor și prin repopulare directă nu ar trebui să fie în continuare autorizată după zece ani în cazul în care producția de puiet de somon sălbatic atinge 80% din capacitatea de producție potențială pe un curs de apă dat. Răspândirea somonului în ape poate fi în prezent o practică obligatorie în anumite state membre și ar trebui să se ofere statelor membre timpul necesar pentru a se adapta la aceste cerințe.


Or. <Original>{PL}pl</Original>
</Amend>
<Amend>Amendamentul

<NumAm>4</NumAm>
<DocAmend>Propunere de regulament</DocAmend>
<Article>Considerentul 16</Article>
	

	Textul propus de Comisie
	Amendamentul

	(16) O mare parte din navele de coastă care pescuiesc somon au mai puțin de 10 m lungime. Din acest motiv, utilizarea jurnalului de pescuit, astfel cum prevede articolul 14, și notificarea prealabilă, astfel cum prevede articolul 17 din Regulamentul (CE) nr. 1224/2009, ar trebui să fie extinse la toate navele. 
	(16) Utilizarea jurnalului de pescuit, astfel cum prevede articolul 14, și notificarea prealabilă, astfel cum prevede articolul 17 din Regulamentul (CE) nr. 1224/2009, ar trebui să fie impuse la navele de peste 12 metri lungime.


Or. <Original>{PL}pl</Original>
</Amend>
<Amend>Amendamentul

<NumAm>5</NumAm>
<DocAmend>Propunere de regulament</DocAmend>
<Article>Considerentul 17</Article>
	

	Textul propus de Comisie
	Amendamentul

	(17) Pentru a se garanta că nu se declară în mod eronat capturile de somon drept păstrăv de mare, eludând astfel controalele corespunzătoare, este necesar ca obligația de a prezenta notificări prealabile în conformitate cu articolul 17 din Regulamentul (CE) nr. 1224/2009 să se aplice și în cazul tuturor navelor care au la bord păstrăv de mare.
	(17) Pentru a se garanta că nu se declară în mod eronat capturile de somon drept păstrăv de mare, eludând astfel controalele corespunzătoare, este necesar ca obligația de a prezenta notificări prealabile în conformitate cu articolul 17 din Regulamentul (CE) nr. 1224/2009 să fie impusă în cazul navelor de peste 12 metri lungime care au la bord păstrăv de mare.


Or. <Original>{PL}pl</Original>
</Amend>
<Amend>Amendamentul

<NumAm>6</NumAm>
<DocAmend>Propunere de regulament</DocAmend>
<Article>Articolul 2 – punctul 1 – litera a</Article>
	

	Textul propus de Comisie
	Amendamentul

	a) pescuitului comercial din Marea Baltică și din râurile care se varsă în ea de pe teritoriul statelor membre (denumite în continuare „statele membre vizate”); 
	a) pescuitului comercial și recreativ din Marea Baltică și din râurile care se varsă în ea de pe teritoriul statelor membre (denumite în continuare „statele membre vizate”); 


Or. <Original>{PL}pl</Original>
</Amend>
<Amend>Amendamentul

<NumAm>7</NumAm>
<DocAmend>Propunere de regulament</DocAmend>
<Article>Articolul 2 – punctul 1 – litera b</Article>
	

	Textul propus de Comisie
	Amendamentul

	b) pescuitului recreativ de somon din Marea Baltică, în cazul în care astfel activități sunt desfășurate de către nave prestatoare de servicii. 
	eliminat


Or. <Original>{PL}pl</Original>
</Amend>
<Amend>Amendamentul

<NumAm>8</NumAm>
<DocAmend>Propunere de regulament</DocAmend>
<Article>Articolul 3 – alineatul 2 – litera (ha) (nouă)</Article>
	

	Textul propus de Comisie
	Amendamentul

	
	ha) „pescuitul recreativ” înseamnă tipuri de activități necomerciale care utilizează toate tipurile de nave și de instrumente de pescuit în scop comercial și necomercial;


Or. <Original>{PL}pl</Original>
</Amend>
<Amend>Amendamentul

<NumAm>9</NumAm>
<DocAmend>Propunere de regulament</DocAmend>
<Article>Articolul 5 – alineatul 1</Article>
	

	Textul propus de Comisie
	Amendamentul

	(1) În cazul râurilor cu somon sălbatic care au atins 50 % din capacitatea de producție potențială de puiet de somon până la data intrării în vigoare a prezentului regulament, producția de puiet de somon sălbatic atinge 75 % din capacitatea de producție potențială de puiet de somon pentru fiecare râu în termen de cinci ani de la intrarea în vigoare a prezentului regulament.
	(1) În cazul râurilor cu somon sălbatic care au atins 50 % din capacitatea de producție potențială de puiet de somon până la data intrării în vigoare a prezentului regulament, producția de puiet de somon sălbatic atinge 80 % din capacitatea de producție potențială de puiet de somon pentru fiecare râu în termen de cinci ani de la intrarea în vigoare a prezentului regulament.


Or. <Original>{PL}pl</Original>
</Amend>
<Amend>Amendamentul

<NumAm>10</NumAm>
<DocAmend>Propunere de regulament</DocAmend>
<Article>Articolul 5 – alineatul 2</Article>
	

	Textul propus de Comisie
	Amendamentul

	(2) În cazul râurilor cu somon sălbatic care nu au atins 50 % din capacitatea de producție potențială de puiet de somon până la data intrării în vigoare a prezentului regulament, producția de puiet de somon sălbatic atinge 50 % din capacitatea de producție potențială de puiet de somon pentru fiecare râu în termen de cinci ani și 75% în termen de zece ani de la intrarea în vigoare a prezentului regulament.
	(2) În cazul râurilor cu somon sălbatic care nu au atins 50 % din capacitatea de producție potențială de puiet de somon până la data intrării în vigoare a prezentului regulament, producția de puiet de somon sălbatic atinge 50 % din capacitatea de producție potențială de puiet de somon pentru fiecare râu în termen de cinci ani și 80% în termen de zece ani de la intrarea în vigoare a prezentului regulament.


Or. <Original>{PL}pl</Original>
</Amend>
<Amend>Amendamentul

<NumAm>11</NumAm>
<DocAmend>Propunere de regulament</DocAmend>
<Article>Articolul 5 – alineatul 3</Article>
	

	Textul propus de Comisie
	Amendamentul

	(3) După zece ani de la intrarea în vigoare a prezentului regulament, producția de puiet de somon sălbatic se menține la un nivel de cel puțin 75% din capacitatea de producție potențială de puiet de somon în fiecare râu cu somon sălbatic. 
	(3) După zece ani de la intrarea în vigoare a prezentului regulament, producția de puiet de somon sălbatic se menține la un nivel de cel puțin 80% din capacitatea de producție potențială de puiet de somon în fiecare râu cu somon sălbatic. 


Or. <Original>{PL}pl</Original>
</Amend>
<Amend>Amendamentul

<NumAm>12</NumAm>
<DocAmend>Propunere de regulament</DocAmend>
<Article>Articolul 6 – alineatul 4</Article>
	

	Textul propus de Comisie
	Amendamentul

	(4) Comisia evaluează, din trei în trei ani, eficacitatea măsurilor luate de către statele membre în conformitate cu prezentul articol pe baza obiectivelor generale și specifice descrise la articolele 4 și 5. 
	(4) Comisia evaluează, în fiecare an, eficacitatea măsurilor luate de către statele membre în conformitate cu prezentul articol pe baza obiectivelor generale și specifice descrise la articolele 4 și 5. 


Or. <Original>{PL}pl</Original>
</Amend>
<Amend>Amendamentul

<NumAm>13</NumAm>
<DocAmend>Propunere de regulament</DocAmend>
<Article>Articolul 8 – titlu</Article>
	

	Textul propus de Comisie
	Amendamentul

	Utilizarea cotei naționale de către navele prestatoare de servicii
	Utilizarea cotei naționale în cadrul activităților de pescuit recreativ


Or. <Original>{PL}pl</Original>
</Amend>
<Amend>Amendamentul

<NumAm>14</NumAm>
<DocAmend>Propunere de regulament</DocAmend>
<Article>Articolul 8</Article>
	

	Textul propus de Comisie
	Amendamentul

	Somonul capturat pe mare de către navele prestatoare de servicii se include în cota națională.
	Somonul capturat în cadrul activităților de pescuit recreativ se include în cota națională.


Or. <Original>{PL}pl</Original>
</Amend>
<Amend>Amendamentul

<NumAm>15</NumAm>
<DocAmend>Propunere de regulament</DocAmend>
<Article>Articolul 9 – alineatul 1</Article>
	

	Textul propus de Comisie
	Amendamentul

	(1) În cazul râurilor cu somon sălbatic care nu au atins 50% din capacitatea de producție potențială de puiet de somon până la data intrării în vigoare a prezentului regulament, statele membre vizate stabilesc în termen de cel mult doi ani de la intrarea în vigoare a prezentului regulament măsuri tehnice de conservare la nivel național.
	(1) În cazul râurilor cu somon sălbatic care nu au atins 50% din capacitatea de producție potențială de puiet de somon până la data intrării în vigoare a prezentului regulament, statele membre vizate stabilesc în termen de cel mult un an de la intrarea în vigoare a prezentului regulament măsuri tehnice de conservare la nivel național.


Or. <Original>{PL}pl</Original>
</Amend>
<Amend>Amendamentul

<NumAm>16</NumAm>
<DocAmend>Propunere de regulament</DocAmend>
<Article>Articolul 11 – alineatul 1</Article>
	

	Textul propus de Comisie
	Amendamentul

	(1) Comisia evaluează, din trei în trei ani, eficacitatea și compatibilitatea măsurilor luate de statele membre în conformitate cu dispozițiile articolelor 9 și 10, în special în cazul râurilor cu somon sălbatic care traversează mai multe state membre, pe baza obiectivelor generale și specifice formulate la articolele 4 și 5.
	(1) Comisia evaluează, în fiecare an, eficacitatea și compatibilitatea măsurilor luate de statele membre în conformitate cu dispozițiile articolelor 9 și 10, în special în cazul râurilor cu somon sălbatic care traversează mai multe state membre, pe baza obiectivelor generale și specifice formulate la articolele 4 și 5.


Or. <Original>{PL}pl</Original>
</Amend>
<Amend>Amendamentul

<NumAm>17</NumAm>
<DocAmend>Propunere de regulament</DocAmend>
<Article>Articolul 14</Article>
	

	Textul propus de Comisie
	Amendamentul

	Operațiunile de răspândire a somonului, altele decât cele efectuate în conformitate cu articolele 12 și 13, pot continua până la șapte ani după intrarea în vigoare a prezentului regulament.
	Operațiunile de răspândire a somonului, altele decât cele efectuate în conformitate cu articolele 12 și 13, pot continua până la șapte ani după intrarea în vigoare a prezentului regulament. Răspândirea somonului altfel decât este prevăzut la articolele 12 și 13 încetează după zece ani în cazul în care producția de puiet de somon sălbatic atinge 80% din capacitatea de producție potențială pe un curs de apă dat.


Or. <Original>{PL}pl</Original>
</Amend>
<Amend>Amendamentul

<NumAm>18</NumAm>
<DocAmend>Propunere de regulament</DocAmend>
<Article>Articolul 16</Article>
	

	Textul propus de Comisie
	Amendamentul

	Prin derogare de la dispozițiile articolului 14 din Regulamentul (CE) nr. 1224/2009, comandanții navelor de pescuit din Uniunea Europeană, indiferent de lungimea navelor, care dețin o autorizație de pescuit pentru somon au obligația de a ține un jurnal de bord al operațiunilor desfășurate, în conformitate cu normele stabilite la articolul 14 din Regulamentul (CE) nr. 1224/2009.
	Prin derogare de la dispozițiile articolului 14 din Regulamentul (CE) nr. 1224/2009, comandanții navelor de pescuit și prestatoare de servicii cu o lungime totală mai mare de 12 metri din Uniunea Europeană care dețin o autorizație de pescuit pentru somon au obligația de a ține un jurnal de bord al operațiunilor desfășurate, în conformitate cu normele stabilite la articolul 14 din Regulamentul (CE) nr. 1224/2009.


Or. <Original>{PL}pl</Original>
</Amend>
<Amend>Amendamentul

<NumAm>19</NumAm>
<DocAmend>Propunere de regulament</DocAmend>
<Article>Articolul 17</Article>
	

	Textul propus de Comisie
	Amendamentul

	Prin derogare de la dispozițiile cuprinse în teza introductivă de la articolul 17 alineatul (1) din Regulamentul (CE) nr. 1224/2009, comandanții navelor de pescuit din Uniunea Europeană, indiferent de lungimea navelor, care au la bord somon și/sau păstrăv de mare transmit autorităților competente din statul membru de pavilion, imediat după încheierea operațiunii de pescuit, informațiile enumerate la articolul 17 alineatul (1) din Regulamentul (CE) nr. 1224/2009.
	Prin derogare de la dispozițiile cuprinse în teza introductivă de la articolul 17 alineatul (1) din Regulamentul (CE) nr. 1224/2009, comandanții navelor de pescuit și prestatoare de servicii cu o lungime totală mai mare de 12 metri din Uniunea Europeană care au la bord somon și/sau păstrăv de mare transmit autorităților competente din statul membru de pavilion, imediat după încheierea operațiunii de pescuit, informațiile enumerate la articolul 17 alineatul (1) din Regulamentul (CE) nr. 1224/2009.


Or. <Original>{PL}pl</Original>
</Amend>
<Amend>Amendamentul

<NumAm>20</NumAm>
<DocAmend>Propunere de regulament</DocAmend>
<Article>Articolul 20</Article>
	

	Textul propus de Comisie
	Amendamentul

	Statele membre vizate verifică exactitatea informațiilor înregistrate în declarațiile de captură prin inspecții la debarcare. Aceste inspecții la debarcare acoperă un minim de 10% din numărul total de debarcări.
	Statele membre vizate verifică exactitatea informațiilor înregistrate în declarațiile de captură prin inspecții la debarcare. Aceste inspecții la debarcare acoperă un minim de 50% din numărul total de debarcări.


Or. <Original>{PL}pl</Original>
</Amend>
<Amend>Amendamentul

<NumAm>21</NumAm>
<DocAmend>Propunere de regulament</DocAmend>
<Article>Articolul 20a (nou)</Article>
	

	Textul propus de Comisie
	Amendamentul

	
	Articolul 20a

	
	Controlul pescuitului recreativ

	
	Controlul activităților de pescuit recreativ în sensul prezentului regulament se întemeiază îndeosebi pe articolul 55 din Regulamentul (CE) nr. 1224/2009 și pe articolele 64 și 65 din Regulamentul (UE) nr. 404/2011. 


Or. <Original>{PL}pl</Original>
</Amend>
<Amend>Amendamentul

<NumAm>22</NumAm>
<DocAmend>Propunere de regulament</DocAmend>
<Article>Articolul 22a (nou)</Article>
	

	Textul propus de Comisie
	Amendamentul

	
	Articolul 22a



	
	După cel mult trei ani de la intrarea în vigoare a prezentului regulament, Comisia prezintă Parlamentului European și Consiliului rezultatele studiilor științifice realizate în legătură cu influența prădătorilor, în special a focilor și cormoranilor, asupra stocurilor de somon din Marea Baltică. Rezultatele acestor studii vor constitui baza unui plan de gestionare a populației de prădători cu influență asupra stocurilor de somoni din Marea Baltică, elaborat de Comisie și care va intra în vigoare cel mai târziu în 2016.


Or. <Original>{PL}pl</Original>
</Amend>
<Amend>Amendamentul

<NumAm>23</NumAm>
<DocAmend>Propunere de regulament</DocAmend>
<Article>Articolul 23 – alineatul 1</Article>
	

	Textul propus de Comisie
	Amendamentul

	(1) În al treilea an de la intrarea în vigoare a prezentului regulament și ulterior o dată la trei ani, statele membre vizate prezintă Comisiei rapoarte cu privire la măsurile tehnice de conservare adoptate în conformitate cu dispozițiile de la capitolul V și cu stadiul de îndeplinire a obiectivelor formulate la articolul 5.
	(1) La un an după intrarea în vigoare a prezentului regulament și ulterior în fiecare an, statele membre vizate prezintă Comisiei rapoarte cu privire la măsurile tehnice de conservare adoptate în conformitate cu dispozițiile de la capitolul V și cu stadiul de îndeplinire a obiectivelor formulate la articolul 5.


Or. <Original>{PL}pl</Original>
</Amend>
<Amend>Amendamentul

<NumAm>24</NumAm>
<DocAmend>Propunere de regulament</DocAmend>
<Article>Articolul 23 – alineatul 2 – fraza introductivă</Article>
	

	Textul propus de Comisie
	Amendamentul

	(2) În al șaselea an de la intrarea în vigoare a prezentului regulament și ulterior o dată la șase ani, statele membre vizate prezintă Comisiei rapoarte referitoare la punerea în aplicare a prezentului regulament și la îndeplinirea obiectivelor formulate la articolul 5 . Concret, rapoartele statelor membre conțin următoarele informații:
	(2) În al treilea an de la intrarea în vigoare a prezentului regulament și ulterior o dată la trei ani, statele membre vizate prezintă Comisiei rapoarte referitoare la punerea în aplicare a prezentului regulament și la îndeplinirea obiectivelor formulate la articolul 5 . Concret, rapoartele statelor membre conțin următoarele informații:


Or. <Original>{PL}pl</Original>
</Amend>
<Amend>Amendamentul

<NumAm>25</NumAm>
<DocAmend>Propunere de regulament</DocAmend>
<Article>Articolul 24</Article>
	

	Textul propus de Comisie
	Amendamentul

	Pe baza rapoartelor prezentate de statele membre în conformitate cu articolul 23 din prezentul regulament și a recomandărilor științifice, Comisia evaluează, în anul următor celui în care primește rapoartele statelor membre, impactul măsurilor de gestionare asupra stocurilor de somon de Marea Baltică și asupra pescuitului care exploatează aceste stocuri.
	Pe baza rapoartelor prezentate de statele membre în conformitate cu articolul 23 din prezentul regulament și a recomandărilor științifice, Comisia evaluează, în anul următor celui în care primește rapoartele statelor membre, impactul măsurilor de gestionare asupra stocurilor de somon de Marea Baltică și asupra pescuitului care exploatează aceste stocuri. Comisia reexaminează interdicția de a utiliza setcile în derivă la pescuitul de somon în lumina incidenței acestora asupra somonului din Marea Baltică. 


Or. <Original>{PL}pl</Original>
</Amend>
<Amend>Amendamentul

<NumAm>26</NumAm>
<DocAmend>Propunere de regulament</DocAmend>
<Article>Articolul 27</Article>
	

	Textul propus de Comisie
	Amendamentul

	În cazul în care statele membre vizate nu au stabilit sau publicat, în termenul prevăzut, măsurile stabilite la articolul 6 sau la articolul 11 sau dacă, în urma evaluării efectuate în conformitate cu articolul 6 alineatul (4) sau cu articolul 11 alineatul (1), măsurile luate sunt considerate inadecvate și/sau ineficace, Comisia revocă, în cazul statelor membre vizate, abilitarea la care se face referire la articolul 6 sau la articolul 11. Decizia de revocare pune capăt delegării competențelor specificate în respectiva decizie. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată menționată în decizie.
	În cazul în care statele membre vizate nu au stabilit sau publicat, în termenul prevăzut, măsurile stabilite la articolul 6 sau la articolul 11 sau dacă, în urma evaluării efectuate în conformitate cu articolul 6 alineatul (4) sau cu articolul 11 alineatul (1), măsurile luate sunt considerate inadecvate și/sau ineficace, Comisia revocă, în cazul statelor membre vizate, abilitarea la care se face referire la articolul 6 sau la articolul 11. Revocarea acestei delegări de competențe are loc în conformitate cu procedura definită la articolul 258 din Tratatul privind funcționarea Uniunii Europene.


Or. <Original>{PL}pl</Original>
</Amend>
</RepeatBlock-Amend>
EXPUNERE DE MOTIVE

Planul multianual de protecție a somonului din Marea Baltică constituie un element de prim rang al gestionării stocurilor marine în contextul reformei politicii comune în domeniul pescuitului (PCP). În cadrul evaluării incidenței prezentului raport asupra nivelului stocurilor de somon din Marea Baltică, s-a procedat la o amplă consultare a părților interesate ca, de exemplu, marinarii pescari, organizațiile neguvernamentale, pescarii sportivi, instituțiile consultative precum consiliul consultativ regional pentru Marea Baltică și ICES, reprezentanții guvernelor și autorităților locale ale diferitelor state, Comitetul Regiunilor etc. Comisiei i-au fost adresate numeroase întrebări detaliate în legătură cu punctele generatoare de controverse în rândul celor interesați, ele referindu-se mai ales la pescuitul recreativ sau la alocarea de cote de pescuit în diferite state. Informațiile culese în urma acestor demersuri pun în lumină lipsa a numeroase date esențiale, ceea ce a reprezentat o dificultate în plus pentru întocmirea prezentului raport.  

Pescuitul recreativ 

Pescuitul recreativ este una dintre activitățile cu impact considerabil asupra nivelului efectivelor de somoni din Marea Baltică, impact care nu este evaluat corect din cauza lipsei de control adecvat sau a faptului că statele membre nu se achită de obligația de a transmite informațiile relevante. Această situație a determinat o dezvoltare necontrolată a pescuitului recreativ care, din cauza introducerii unor nume de nave specifice, precum „navă prestatoare de servicii”, nu este supus controlului, fapt ce contribuie la creșterea capturilor nedeclarate de somon din Marea Baltică. Se relatează, de asemenea, că în pescuitul recreativ se folosesc instrumente de pescuit de ultimă generație, cum ar fi plasele remorcate, sau că se blochează accesul somonilor în fluvii cu ajutorul unor setci a căror lungime ajunge până la 100 de metri. Acest lucru este total contrar conceptului de pescuit recreativ care, prin definiție, ar trebui să contribuie la promovarea unei culturi a pescuitului sustenabil, mărind, astfel, atracția turistică a regiunilor dependente de această ramură de activitate. Pescuitul la scară mică joacă un rol deosebit de important în promovarea tuturor formelor de pescuit sustenabil și responsabil, promovând, printre altele, pescuitul recreativ al somonului și sprijinindu-se pe principii de control care se aplică în mod clar și transparent. 


În prezent, ne confruntăm cu o lipsă generală de date și, implicit, de cunoștințe științifice privind impactul pescuitului recreativ asupra stocurilor de somoni din Marea Baltică în diferite țări. Prezentul raport își propune să prezinte norme clare care să permită unificarea principiilor de gestionare și control ale pescuitului recreativ. Raportorul consideră că activitățile de pescuit recreativ desfășurate așa cum se cuvine vor contribui semnificativ la dezvoltarea unor forme alternative de pescuit, antrenând o creștere sustenabilă a regiunilor dependente de pescuit. 

Avizul consiliului consultativ regional pentru Marea Baltică

Potrivit practicii curente, la planificarea gestionării resurselor halieutice din apele Uniunii Europene, Comisia ar trebui să țină cont de avizele consiliilor consultative regionale. Ar trebui semnalat deci faptul că avizul consiliului consultativ regional pentru Marea Baltică în legătură cu gestionarea stocurilor de somon din Marea Baltică se deosebește clar, în anumite puncte esențiale, de proiectul de gestionare prezentat de Comisie. Diferențele principale se referă la valorile țintă pentru stocurile de somon sălbatic din râuri, la rata mortalității provocate de pescuit pentru stocurile de somon din mare, la renunțarea progresivă la măsurile de repopulare care nu intră în domeniul de aplicare al regulamentului propus, precum și la obligațiile privind ținerea jurnalelor de bord sau notificarea prealabilă. Chestiunile susmenționate constituie baza planului de gestionare a stocurilor de somon din Marea Baltică. În acest context, raportorul ar dori să sublinieze că poziția divergentă a consiliului consultativ regional pentru Marea Baltică vizavi de aceste chestiuni poate genera conflicte sau respingerea propunerii Comisiei de către sectorul pescuitului. Aceasta confirmă necesitatea de a consulta în mod sistematic și intensiv părțile interesate la elaborarea planurilor de gestionare a resurselor halieutice în Uniunea Europeană, cu obiectivul de a găsi soluții de compromis care să contribuie la protecția mediului și la dezvoltarea durabilă a pescuitului. 

Influența prădătorilor asupra stocurilor de somon din Marea Baltică

La elaborarea prezentului raport, s-au intensificat eforturile pentru a evalua influența prădătorilor, în special a focilor și cormoranilor, asupra stocurilor de somon din Marea Baltică. Din analiza documentelor publicate reiese că nu prea există studii fiabile și la obiect pe această temă. Numeroase surse relevă că prădătorii au o influență majoră asupra nivelului de reproducere al somonilor, îndeosebi asupra cantității de puieți din râuri. Raportorul este de părere că ar trebui realizate studii științifice aprofundate pentru a evalua numărul, tipul și influența diferitelor specii de prădători asupra stocurilor de somon din Marea Baltică. 

Principalele puncte ale raportului

Reproducerea

Raportorul consideră că nivelul de producție de puiet de somon ar trebuie fixat la 80 % din capacitatea de producție potențială de puiet pentru diferite râuri cu somon sălbatic, potrivit recomandării Helcom. Acest nivel reprezintă baza de reproducere naturală și atrage după sine creșterea stocurilor de somoni din Marea Baltică. Propunerea de a limita popularea neacoperită de articolele 12 și 13 din regulament, în condițiile în care nu dispunem de date adecvate în această privință sau atunci când populația de somoni scade, poate avea efecte nefaste și determina scăderea continuă a stocurilor din această specie.

Domeniul de aplicare al regulamentului

Raportorul consideră că ar trebui lărgit domeniul de aplicare al regulamentului, astfel încât să cuprindă și toate formele de pescuit recreativ. 

Controlul capturilor

Raportorul se pronunță în favoarea unor controale mai stricte ale capturilor și, de aceea, propune ca cel puțin 50% din cantitățile debarcate în fiecare stat membru să facă obiectul unui control. Unul dintre elementele esențiale ale raportului este instaurarea unui control temeinic complet asupra tuturor tipurilor de pescuit recreativ și obligația de a declara capturile realizate în cadrul acestui tip de pescuit. Din analiza rapoartelor de control ale Agenției europene de control a pescuitului privind țările baltice reiese că nivelul de control este insuficient, ceea ce poate avea ca efect un număr considerabil de capturi nedeclarate. Raportorul, pe aceeași linie cu avizul consiliului consultativ regional pentru Marea Baltică, apreciază că navele de pescuit mai mici de 12 metri nu trebuie să fie supuse obligației de a ține jurnale de bord, nici obligației privind notificarea prealabilă. Ținând cont de acestea, ar trebui acordată mai multă atenție utilizării declarației de capturi și creșterii numărului de controale în porturi, contribuind, astfel, la refacerea stocurilor de somon. 

Revocarea delegării competențelor acordate statelor membre de către Comisie

Ar trebui menționat că, în propunerea sa de regulament privind stocurile de somon din Marea Baltică, Comisia deleagă statelor membre competențe în materie de reglementare a anumitor domenii care se consideră ca fiind de competența exclusivă a Uniunii (ocrotirea resurselor biologice ale mării). Comisia își exprimă, astfel, sprijinul pentru regionalizarea și descentralizarea gestionării în cadrul politicii comune în domeniul pescuitului. Ea își rezervă, totodată, dreptul de a interveni în cazul în care un stat membru nu ar îndeplini obligațiile prevăzute de regulament, concepute în ideea refacerii stocurilor de somon din Marea Baltică. Actele delegate ar trebui considerate un element pozitiv al unificării PCP, care permite Comisiei, în cadrul prezentului regulament, să exercite un control mai strict și să acționeze cu mai mult succes în ceea ce privește delegarea de competențe statelor membre vizate. 

Cu toate acestea, raportorul apreciază că revocarea delegării competențelor acordate statelor membre vizate de către Comisie ar trebui să se facă în conformitate cu procedura definită la articolul 258 din Tratatul privind funcționarea Uniunii Europene.

